# Bilbeis

### De Viquipèdia

Bilbeis es una antiga ciutat al sud-est del Delta del Nil a Egipte. Fou sempre una fortalesa.

Ocupada pels musulmans hi van construir una mesquita el 640 que es va renovar sota el mameluc Baibars el 1503 (mesquita de l'emir Al-Geish). El 1163 el visir fatimita Shawar es va fer amb el poder; al cap de nou mesos fou enderrocat pel seu lloctinent Dirgham; Amauri I de Jerusalem va atacar Bilbeis i la va assetjar, però l'estiu els egipcis van obrir els dics del Nil i va perdre part de l'exèrcit havent de retirar-se humiliat.

Amb el consentiment de Nur al-Din, Shirkuh, l'oncle de Saladí, va dirigir una expedició a Egipte i el 24 d'abril de 1164 va ocupar Bilbeis, arribant a El Caire l'1 de maig, on va enderrocar a Dirgham i va restaurar a Shawar que fou confirmat pel califa, però una vegada en el poder va rebutjar obeir a Nur al-Din i va intentar forçar el retorn de Shirkuh cap a Síria. Com que no ho va aconseguir, va demanar l'ajut d'Amauri de Jerusalem. Shirkuh es va fer fort a Bilbeis. Com a maniobra de distracció va organitzar un atac d'emirs al altra flanc, a Harim, prop d'Antioquia on l' 11 d'agost deu mil francs van morir a una batalla. Un compromís entre Amauri i Shirkuh concertat a Bilbeis va establir que els dos exèrcits es retirarien; però el pacte de Shawar amb Amauri va incitar a Nur al-Din a autoritzar una nova expedició de Shirkuh que va arribar a Egipte el gener del 1167; la batalla contra Shawar es va lliurar prop de les piràmides, a Al-Babein, el 18 de març i la victòria fou per Shirkuh; Amauri, que combatia al costat de Shawar, va poder arribar a El Caire i reunir-se amb els gros de les seves forces mentre Shirkuh va entrar a Alexandria. Poc després un acord va establir que Amauri i Shirkuh es retirarien d'Egipte. Shawar havia de pagar cent mil dinars cada any a Amauri, però aquest tribut, exagerat, va provocar la revolta del camperols el 1168. Amauri va assetjar Bilbeis, i va entrar a la ciutat el dia de tots sants (1 de novembre) i va fer una matança indiscriminada dels seus habitants musulmans; això els va fer perdre el suport dels coptes, que fins llavors els havien donat suport. Al mateix temps Shawar va fer cremar els barris vells de El Caire; el incendi va durar 58 dies; fou llavors el mateix califa qui va demanar ajut a Nur al-Din contra el seu visir. El gener de 1169 Shirkuh i el seu nebot Saladí van entrar a El Caire i Saladí va executar a Shawar.

El 1798 la ciutat fou fortificada per ordre de Napoleó.

Obtingut de "http://ca.wikipedia.org../../../b/i/l/Bilbeis.html"

Categoria: Ciutats d'Egipte

##### Views

- Article
- Discussió
- Revisió actual

##### Cerca

##### En altres llengües

- العربية
- Deutsch
- English